Līga Ungure

Līga Ungure (dzimusi kā Šterna  Rīgā, arī Aire) ir Latvijas FIDE meistare šahā. FIDE starptautiskā tiesnese (2000). FIDE trenere (2013).

 Biogrāfija 
Kopš 1970. gadu vidus ir viena no vadošajām Latvijas šahistēm. Daudzkārtējā Latvijas sieviešu šaha čempionātu dalībniece, kuros piedalījusies kopš 1974. gada. Lielāko panākumu šajos turnīros guvusi 2000. gadā, kad izcīnījusi trešo vietu. Regulāri piedalījusies Latvijas komandu šaha čempionātos, kuros 1978. gadā izcīnījusi uzvaru pie sieviešu galdiņa,Žurnāls "Šahs", Nr.10, 1979 bet gadu vēlāk bijusi labākā starp rezervistēm.Žurnāls "Šahs", Nr.5, 1980 1976. gadā bijusi trešā Rīgas sieviešu šaha čempionātā.

Pārstāvējusi Latvijas komandu lielākajos komandu šaha turnīros:
 Pasaules šaha olimpiādēs, kurās piedalījusies 2 reizes (1998-2000);OlimpBase :: Women's Chess Olympiads :: Līga Ungure
 Eiropas komandu šaha čempionātā piedalījusies 2011. gadā;OlimpBase :: European Women's Team Chess Championship :: Līga Ungure
 Pasaules senioru komandu šaha čempionātos piedalījusies 5 reizes (2014-2019).OlimpBase :: World Senior 50+ Team Chess Championship :: Līga Ungure

1980. gadā beigusi Maskavas Valsts centrālo fiziskās kultūras institūtu šaha specializācijā. 2003. gadā beigusi Latvijas Universitātes izglītības zinātņu maģistratūru. Kopš 1985. gada strādā Rīgas Šaha skolā, bet kopš 1999. gada ir šīs skolas direktore. Pazīstamākā viņas kā treneres audzēkne ir starptautiskā meistare šahā Katrīna Šķiņķe (Amerika).

Latvijas Sporta izglītības iestāžu direktoru padomes un Latvijas Šaha federācijas valdes locekle.LSIIDP - Valde

Viņas dēls Edgars Ungurs arī ir šaha treneris.

 Vietas Latvijas šaha čempionātā 
 1974. gads — 7. vieta.
 1977. gads — 12.-18. vieta.
 1978. gads — 5.-9. vieta.
 1979. gads — izstājusies pēc 5. kārtas.
 1980. gads — 6. vieta.
 1981. gads — 9. vieta.
 1982. gads — 10.-11. vieta.
 1983. gads — 11. vieta.
 1985. gads — 8.-10. vieta.
 1986. gads — 11.-12. vieta.
 1987. gads — 7. vieta.
 1988. gads — 10.-11. vieta.
 1989. gads — 5. vieta.
 1990. gads — 4.-5. vieta.
 1991. gads — 12. vieta.
 1992. gads — 8.-15. vieta.
 1993. gads — 9. vieta.
 1994. gads — 6. vieta.
 1995. gads — 9.-10. vieta.
 1996. gads — 6. vieta.
 2000. gads — 3.-5. vieta.
 2001. gads — 5.-6. vieta.
 2012. gads — 8. vieta.
 2013. gads — 8. vieta.
 2014. gads — 5. vieta.
 2015. gads — 9. vieta.
 2016. gads — 6. vieta.
 2017. gads — 5. vieta.
 2018. gads — 5. vieta.
 2019. gads — 7. vieta.
 2021. gads — 5. vieta.

 Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1956. gadā dzimušie
Kategorija:Rīgā dzimušie
Kategorija:Latvijas šahisti
Kategorija:PSRS šahisti
Kategorija:Latvijas Universitātes absolventi
Kategorija:Šaha tiesneši